Ο **Σάσα Ζντιέλαρ** (σερβικά κυριλλικά:  *Саша Здјелар*, αγγλικά: *Saša Zdjelar*, Βελιγράδι 20 Μαρτίου 1995 - ) είναι Σέρβος επαγγελματίας ποδοσφαιριστής, που αγωνίζεται ως μέσος στην Εθνική Σερβίας και στην Παρτιζάν, με τη μορφή δανεισμού από τον Ολυμπιακό Πειραιώς.

Ο Ζντιέλαρ έχει αγωνιστεί έως τώρα σε άλλη μία ομάδα, εκτός του Ολυμπιακού, την ΟΦΚ Βελιγραδίου, ενώ έχει και πλούσια παρουσία στα μικρά τμήματα της Εθνικής της χώρας του. Μάλιστα, με την Εθνική Σεβιάς Κ20, κατέκτησε και το Μουντιάλ Κ20, το 2015. Ενώ, σε συλλογικό επίπεδο, έχει κατακτήσει ένα Πρωτάθλημα Ελλάδος, τη σεζόν 2015-2016.

Καριέρα
-------

### Πρώτα χρόνια - ΟΦΚ Βελιγραδίου

Γεννημένος στο Βελιγράδι, ξεκίνησε την καριέρα του στις μικρές ομάδες της ΟΦΚ Βελιγραδίου, ενώ από το 2012 έως το 2015, και στην πρώτη ομάδα, συμμετέχοντας συνολικά σε 62 αγώνες. 

Την πρώτη του (αλλά και την τελευταία της σεζόν) εμφάνιση την έκανε ως αλλαγή στις 3 Δεκεμβρίου του 2011, κόντρα στην ομάδα Νόβι Παζάρ, την οποία και κέρδισαν 3-0. Τη δεύτερη σεζόν αγωνίστηκε περισσότερο, φτάνοντας τις 15 συμμετοχές. Τη χρονιά αυτή έκανε και το ντεμπούτο του, ως βασικός, κόντρα στην Παρτιζάν Βελιγραδίου, αγώνας που χάθηκε με σκορ 2-0. Την επόμενη και τελευταία σεζόν αγωνίστηκε σε 27 αγώνες.

Παράλληλα, από τη σεζόν 2013-14, και συγκεκριμένα στις 8 Σεπτεμβρίου του 2013, υπέγραψε 5ετές συμβόλαιο με τον Ολυμπιακός Πειραιώς, συνεχίζοντας όμως να αγωνίζεται στην ομάδα έως και το τέλος της σεζόν 2014-2015.

### Ολυμπιακός Πειραιώς

Μετά την πρόσληψη του Μάρκο Σίλβα ως νέο προπονητή του Ολυμπιακού, ο σύλλογος αναχώρησε για το βασικό στάδιο προετοιμασίας, με προορισμό το Ζέεφελντ, με το Μάρκο Σίλβα, να παίρνει μαζί του Ζντιέλαρ. Ο Ζντιέλαρ άφησε ικανοποιημένο, αρχικά, τον Μάρκο Σίλβα στην προετοιμασία. Και τελικά τον κράτησε στο ρόστερ του συλλόγου, τη σεζόν 2015-16.

#### 2015-2016

Το πρώτο του επίσημο αγώνα, ο Σέρβος, τον έκανε στις 28 Οκτωβρίου του 2015, σε έναν αγώνα Κυπέλλου, κόντρα στον Πλατανία, ματς που έληξε 2-2, και ήταν η πρώτη εγχώρια βαθμολογική απώλεια του Ολυμπιακού. Κατά την αρχή της περιόδου, ο παίχτης, αγωνιζόταν αποκλειστικά στο Κύπελλο. Μάλιστα, σε έναν αγώνα Κυπέλλου, έβαλε και το πρώτο του γκολ τόσο στον Ολυμπιακό, όσο και, γενικότερα, στην καριέρα του. Ήταν στις 13 Ιανουαρίου του 2016, κόντρα στην ομάδα ΑΟ Χανίων, ανοίγοντας το σκορ, στο 4ο λεπτό, σε έναν αγώνα που έληξε τελικά 6-0.

Με την έναρξη, σχεδόν, του δεύτερου γύρου του Πρωταθλήματος Ελλάδος, ο παίχτης, αγωνίστηκε σε 8 αγώνες, σε όλους ως βασικός. Το ντεμπούτο το, παρ'όλα αυτά, το έκανε στις 23 Ιανουαρίου του 2016, σε έναν αγώνα κόντρα στη Σκόντα Ξάνθη. Σε έναν αγώνα που έληξε 1-0 υπέρ του Ολυμπιακού. Το τέλος του πρωταθλήματος τον βρήκε να πανηγυρίζει, τον πρώτο συλλογικό τίτλο της καριέρας του, σε έναν αγώνα κόντρα στην Καλλονή, με τελικό σκορ 5-0, με τον Ζντιέλαρ να αγωνίζεται σε όλο τον αγώνα. Αν και μαθηματικά, το τρόπαιο, είχε κατακτηθεί από τις 28 Φεβρουαρίου, σε έναν αγώνα, κόντρα στη Βέροια, με τελικό σκορ 3-0.

Ο Μάρκο Σίλβα, δείχνοντας εμπιστοσύνη στον νεαρό Σέρβο, αλλά και, επιβραβεύοντας τον για τις καλές του εμφανίσεις, τον συμπεριέλαβε στην ευρωπαϊκή λίστα του Ολυμπιακού, για τους νοκ-άουτ αγώνες, στο Europa League, κόντρα στην Άντερλεχτ. Στις 18 Φεβρουαρίου του 2016, λοιπόν, έκανε το ντεμπούτο το και σε ευρωπαϊκές διοργανώσεις, σε ένα ματς, που τελικά ο Ολυμπιακός έχασε 1-0, στο Βέλγιο. Ο Ζντιέλαρ, ωστόσο, ξεκίνησε βασικός. Στον δεύτερο αγώνα, αγωνίστηκε ως αλλαγή στη θέση του Εστεμπάν Καμπιάσο, σε έναν αγώνα που ο Ολυμπιακός ηττήθηκε, στην παράταση με σκορ 1-2, γνωρίζοντας, παράλληλα, και τον αποκλεισμό, από τη διοργάνωση.

#### 2016-2017

Στην αρχή της σεζόν 2016-17, ο Ζντιέλαρ δεν έπαιξε ούτε σε έναν αγώνα Πρωταθλήματος και Κυπέλλου. Οι μόνες του συμμετοχές στην αποστολή της ομάδας, ήταν το καλοκαίρι, στον επαναληπτικό προκριματικό αγώνα για το Τσάμπιονς Λιγκ, στον οποίον ο Ολυμπιακός ηττήθηκε και αποκλείστηκε, από τον Χάποελ Μπερ Σεβά, με συνολικό σκορ 1-0, αλλά και στους δύο προκριματικούς αγώνες για το Europa League, στους οποίους ο Ολυμπιακός προκρίθηκε εις βάρος της Αρόουκα, με τον Ζντιέλαρ να μπαίνει σε έναν από τους δύο, ως αλλαγή.

##### Μαγιόρκα (δανεισμός)

Κατά τη χειμερινή μεταγραφική περίοδο κι εφόσον ο παίχτης δεν υπολογιζόταν για το υπόλοιπο της σεζόν, δόθηκε δανεικός έως το καλοκαίρι στην ισπανική ομάδα Μαγιόρκα, χωρίς οψιόν αγοράς, η οποία την τρέχουσα σεζόν αγωνίζεται στη Σεγούντα Ντιβιζιόν. Στις 22 Ιανουαρίου του 2017, έκανε το ντεμπούτο του στη Σεγούντα Νιβιζιόν, με τη φανέλα της Μαγιόρκα, μπαίνοντας ως αλλαγή, σε έναν αγώνα κόντρα στην Ρέους Ντεπορτίου, ο οποίος είχε λήξει 1-1. Στο τέλος της σεζόν επέστρεψε στον Ολυμπιακό, έχοντας προλάβει να κάνει 15 επίσημες συμμετοχές σε όλες τις διοργανώσεις με τη Μαγιόρκα.

#### 2017-2018

Τη σεζόν 2017-18, ξεκίνησε κανονικά προετοιμασία με την πειραϊκή ομάδα, ενώ συμμετείχε και στην πρώτη αγωνιστή της Σούπερ Λίγκα, στις 19 Αυγούστου 2017, ως βασικός, κόντρα στη Λάρισα, σε έναν αγώνα που έληξε 4-1, υπέρ του Ολυμπιακού. Στις 4 Δεκεμβρίου του 2017, η ΠΑΕ Ολυμπιακός, ανακοίνωσε τη λήξη της συνεργασίας της με τον Ζντιέλαρ. Τελικά, όμως παραχωρήθηκε με τη μορφή δανεισμού στην Παρτιζάν.

Εθνική Σερβίας
--------------

Ο Ζντιέλαρ έχει αγωνιστεί σχεδόν σε όλα τα μικρά τμήματα της Εθνικής Σερβίας. Το ντεμπούτο του σε επίσημα αγώνα τον έδωσε με την Εθνική Σερβίας U17, σε έναν αγώνα με την αντίστοιχη της Λιθουανίας, στις 17 Οκτωβρίου του 2011 Κατόπιν, συμμετείχε και στις Εθνικές της χώρας Κάτω των 19 και Κάτω των 20. Ενώ, το πρώτο του γκολ, με τα χρώμα της Εθνικής του, το πέτυχε στις 22 Οκτωβρίου του 2011, σε έναν αγώνα κόντρα στην Ουαλία.

### Παγκόσμιο Κύπελλο Ποδοσφαίρου Ανδρών Κ-20 (2015)

Το καλοκαίρι του 2015, συμπεριλήφθηκε στην αποστολή της Εθνικής του, στο Παγκόσμιο Κύπελλο Ποδοσφαίρου Ανδρών Κ-20, που διεξήχθη στη Νέα Ζηλανδία. Το ντεμπούτο του, στη διοργάνωση το έκανε στο πρώτο αγώνα της Σερβιάς, κόντρα στην Ουρουγουάη, ως βασικός, σε έναν αγώνα, όμως, που τελικά, οι Σέρβοι ηττήθηκαν με σκορ 1-0. Στους επόμενους δύο αγώνες των ομίλων, αγωνίστηκε ξανά ως βασικός, νικώντας με 2-0 σκορ και τις δύο αντιπάλους. Οι νεαροί πέρασαν πρώτοι στον όμιλο και στην επόμενη φάση αντιμετώπισαν την Εθνική της Ουγγαρίας, κερδίζοντας την στην παράταση με 2-1, πετυχαίνοντας την πρόκριση, στις 8 καλύτερες ομάδες της διοργάνωσης. Ο Ζντίελαρ, αγωνίστηκε ξανά βασικός σε όλο τον αγώνα. Στη φάση των 8 αγωνίστηκε με τις ΗΠΑ, σε έναν αγώνα που έληξε 0-0 και οδηγήθηκε στα πέναλτι. Ο Ζντίελαρ, ανέλαβε την πρώτη εκτέλεση και ευστόχησε, τα πέναλτι έληξαν 5-6 υπέρ της Σερβίας, και οι νεαροί περάσαν στις φάση των ημιτελικών. Στα ημιτελικά οι Σέρβοι αγωνίστηκαν κόντρα στην Εθνική Μαλί, νικώντας την 2-1 στην παράταση, με τον Ζντιέλαρ να αγωνίζεται ξανά ως βασικός. Στον τελικό της διοργάνωσης, βρέθηκαν αντιμέτωποι, με την ομάδα της Βραζιλίας, νικώντας την με σκορ 1-2, στην παράταση, κατακτώντας έτσι το τρόπαιο. Ο Ζντιέλαρ, αγωνίστηκε βασικός και στον τελικό, ολοκληρώνοντας τη διοργάνωση με πολύ καλές εμφανίσεις.

### Εθνική Σερβίας Ανδρών

Στις 31 Μαΐου 2016, ο Ζντιέλαρ έκανε το ντεμπούτο του με την ομάδα Ανδρών της χώρας του, ξεκινώντας βασικός, κόντρα στην αντίστοιχη ομάδα του Ισραήλ. Στα θετικά της πρώτης εμφάνισής του ήταν ότι έδωσε την ασίστ για το πρώτο γκολ΄της Σερβίας.

Στατιστικά
----------

### Με συλλόγους

*Τελευταία ενημέρωση: 23 Οκτωβρίου 2017* 

| Σύλλογος | Σεζόν | Πρωτάθλημα | Κύπελλο | Ευρώπη | Συνολικά |
| --- | --- | --- | --- | --- | --- |
| Εμφανίσεις | Γκολ | Εμφανίσεις | Γκολ | Εμφανίσεις | Γκολ | Εμφανίσεις | Γκολ |
| ΟΦΚ Βελιγραδίου | 2011–12 | 1 | 0 | 0 | 0 | 0 | 0 | 1 | 0 |
| 2012–13 | 15 | 0 | 1 | 0 | 0 | 0 | 16 | 0 |
| 2013–14 | 27 | 0 | 3 | 0 | 0 | 0 | 30 | 0 |
| 2014–15 | 19 | 0 | 1 | 0 | 0 | 0 | 20 | 0 |
| Συνολικά | 62 | 0 | 5 | 0 | 0 | 0 | 67 | 0 |
| Ολυμπιακός Σ.Φ.Π. | 2015–16 | 8 | 0 | 6 | 1 | 2 | 0 | 16 | 1 |
| 2016–17 | 0 | 0 | 0 | 0 | 1 | 0 | 1 | 0 |
| Συνολικά | 8 | 0 | 6 | 1 | 3 | 0 | 17 | 1 |
| ΡΚΝ Μαγιόρκα (δανεικός) | 2016–17 | 15 | 0 | 0 | 0 | 0 | 0 | 15 | 0 |
| Συνολικά | 15 | 0 | 0 | 0 | 0 | 0 | 15 | 0 |
| Ολυμπιακός Σ.Φ.Π. | 2017–18 | 4 | 0 | 1 | 0 | 4 | 0 | 9 | 0 |
| Συνολικά | 4 | 0 | 1 | 0 | 4 | 0 | 9 | 0 |
| Συνολικά καριέρας | 89 | 0 | 12 | 1 | 7 | 0 | 108 | 1 |

### Διεθνή

| Εθνική Ομάδα | Έτος | Εμφανίσεις | Γκολ |
| --- | --- | --- | --- |
| Σερβία | 2016 | 2 | 0 |
| Σύνολο | 2 | 0 |

Διακρίσεις
----------

### Με συλλόγους

**Ολυμπιακός**
* Πρωτάθλημα Ελλάδας: (1) 2015-16

### Διεθνείς

**Σερβία**
* Παγκόσμιο Κύπελλο ποδοσφαίρου U20: 2015

Παραπομπές
----------

1. ↑  «ΟΦΚ Μπέογκραντ vs Νόβι Παζάρ 3 - 0». Soccerway.com. Ανακτήθηκε στις 17 Απριλίου 2016.
2. ↑  «Παρτιζάν vs ΟΦΚ Μπέογκραντ 2 - 0». sSoccerway.com. Ανακτήθηκε στις 17 Απριλίου 2016.
3. ↑  «Επένδυση με Ζντιέλαρ στον Ολυμπιακό». Αρχειοθετήθηκε από το πρωτότυπο στις 4 Φεβρουαρίου 2016. Ανακτήθηκε στις 18 Απριλίου 2016.
4. ↑  «Οι παίκτες του Ολυμπιακού που θα ταξιδέψουν στο Ζέεφελντ για προετοιμασία». Πρώτο Θέμα. 10 Ιουλίου 2015. Ανακτήθηκε στις 18 Ιανουαρίου 2016.
5. ↑  «Ο απολογισμός των παικτών στο Ζέεφελντ». Τhecaller.gr. 19 Ιουλίου 2015. Ανακτήθηκε στις 18 Απριλίου 2016.
6. ↑  «ΤΑ... ΕΥΣΗΜΑ ΑΠΟ ΣΙΛΒΑ ΣΤΟΝ ΖΝΤΙΕΛΑΡ!». iNews.gr. Ανακτήθηκε στις 18 Απριλίου 2016. [*νεκρός σύνδεσμος*]
7. ↑  «Ολυμπιακός - Πλατανιάς 2-2». Contra.gr. 28 Οκτωβρίου 2015. Ανακτήθηκε στις 18 Απριλίου 2016.
8. ↑  Γιώργος Περπερίδης (13 Ιανουαρίου 2016). «Ασταμάτητος ο Ολυμπιακός, 6-0 τον ΑΟ Χανιά». Sport24.gr. Ανακτήθηκε στις 18 Απριλίου 2016.
9. ↑  «Ντεμπούτο Ζντιέλαρ στο πρωτάθλημα!». RedPlanet.gr. 23 Ιανουαρίου 2016. Αρχειοθετήθηκε από το πρωτότυπο στις 8 Απριλίου 2016. Ανακτήθηκε στις 18 Απριλίου 2016.
10. ↑  «Ντεμπούτο Ζντιέλαρ στο πρωτάθλημα». Γαύρος. 23 Ιανουαρίου 2016. Ανακτήθηκε στις 18 Απριλίου 2016. [*νεκρός σύνδεσμος*]
11. ↑  «Ολυμπιακός-Ξάνθη: 1-0 (HL)». Νovasports.gr. 23 Ιανουαρίου 2016. Αρχειοθετήθηκε από το πρωτότυπο στις 29 Μαρτίου 2016. Ανακτήθηκε στις 18 Απριλίου 2016.
12. ↑  «Ολυμπιακός - Καλλονή 5-0». Contra.gr. 17 Απριλίου 2016. Ανακτήθηκε στις 18 Απριλίου 2016.
13. ↑  «Πρωταθλητής από Φλεβάρη μήνα ο Ολυμπιακός». Έθνος. 28 Φεβρουαρίου 2016. Αρχειοθετήθηκε από το πρωτότυπο στις 20 Απριλίου 2016. Ανακτήθηκε στις 18 Απριλίου 2016.
14. ↑  «Europa League: Με Ντουρμάζ και Ζντιέλαρ η λίστα του Ολυμπιακού». Ναυτεμπορική. 2 Φεβρουαρίου 2016. Αρχειοθετήθηκε από το πρωτότυπο στις 3 Φεβρουαρίου 2016. Ανακτήθηκε στις 18 Απριλίου 2016.
15. ↑  ΗΛΙΑΣ ΚΑΛΛΟΝΑΣ (18 Φεβρουαρίου 2016). «Άντερλεχτ - Ολυμπιακός 1-0». Contra.gr. Ανακτήθηκε στις 18 Απριλίου 2016.
16. ↑  ΚΩΣΤΑΣ ΜΠΡΑΤΣΟΣ (26 Φεβρουαρίου 2016). «Ολυμπιακός - Άντερλεχτ 1-2 παρ. (1-0 κ.α.)». Contra.gr. Ανακτήθηκε στις 18 Απριλίου 2016.
17. ↑  «HAPOEL BE'ER SHEVA VS. ΟΛΥΜΠΙΑΚΌΣ 1 - 0». Soccerway.com. Ανακτήθηκε στις 14 Ιανουαρίου 2017.
18. ↑  «Αποκλείστηκε ο Ολυμπιακός από την Χάποελ Μπερ Σεβά». Top-Sport.gr. 3 Αυγούστου 2016. Ανακτήθηκε στις 14 Ιανουαρίου 2017.
19. ↑  «ΑΡΟΎΚΑ VS. ΟΛΥΜΠΙΑΚΌΣ 0 - 1». Soccerway.com. Ανακτήθηκε στις 14 Ιανουαρίου 2017.
20. ↑  «Προκρίθηκε στην παράταση ο Ολυμπιακός με το 2-1 επί της Αρούκα». Sports.In.gr. 26 Αυγούστου 2016. Ανακτήθηκε στις 14 Φεβρουαρίου 2017.
21. ↑  Δανεικός στη Μαγιόρκα ο Ζντιέλαρ (13 Ιανουαρίου 2017). «Δανεικός στη Μαγιόρκα ο Ζντιέλαρ». Sport24.gr. Ανακτήθηκε στις 14 Ιανουαρίου 2017.
22. ↑  «Επίσημο: Στη Μαγιόρκα ο Ζντιέλαρ». Sport24.gr. 13 Ιανουαρίου 2017. Ανακτήθηκε στις 14 Ιανουαρίου 2017.
23. ↑  «REUS DEPORTIU VS. MALLORCA 1 - 1». Soccerway.com. Ανακτήθηκε στις 25 Σεπτεμβρίου 2017.
24. ↑  Άκης Στρατόπουλος (19 Αυγούστου 2017). «Ολυμπιακός - ΑΕΛ 4-1». SDNA.gr. Ανακτήθηκε στις 25 Σεπτεμβρίου 2017.
25. ↑  «Βόμβα έριξε ο Ολυμπιακός: Τέλος Καπίνο, Καρσελά, Μίλιτς, Ζντιέλαρ!» (στα αγγλικά). *Contra.gr*.. Ανακτήθηκε στις 2017-12-04.
26. ↑  team, Onsports (2018-01-29). «Ολυμπιακός: Στην Παρτιζάν ο Ζντιέλαρ». *Onsports.gr*.. Ανακτήθηκε στις 2018-01-30.
27. ↑  «SERBIA U17 VS. LITHUANIA U17 2 - 0». Soccerway.com. Ανακτήθηκε στις 18 Απριλίου 2016.
28. ↑  «SERBIA U17 VS. WALES U17 6 - 1». soccerway.com. Ανακτήθηκε στις 18 Απριλίου 2016.
29. ↑  «URUGUAY 1 - 0 SERBIA». Fifa.com. Ανακτήθηκε στις 18 Απριλίου 2016. [*νεκρός σύνδεσμος*]
30. ↑  «SERBIA 2 - 0 MALI». Fifa.com. Ανακτήθηκε στις 18 Απριλίου 2016. [*νεκρός σύνδεσμος*]
31. ↑  «SERBIA 2 - 0 MEXICO». Fifa.com. Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 18 Απριλίου 2016.
32. ↑  «SERBIA 2 - 1 HUNGARY». Fifa.com. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 18 Απριλίου 2016.
33. ↑  «USA 0 - 0 SERBIA». Fifa.com. Αρχειοθετήθηκε από το πρωτότυπο στις 24 Σεπτεμβρίου 2015. Ανακτήθηκε στις 18 Απριλίου 2016.
34. ↑  «SERBIA 2 - 1 MALI». Fifa.com. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 18 Απριλίου 2016.
35. ↑  «BRAZIL 1 - 2 SERBIA». Fifa.com. Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 18 Απριλίου 2016.
36. ↑  Δημήτρης Τομαράς (20 Ιουνίου 2015). «Παγκόσμιος πρωταθλητής ο ερυθρόλευκος Ζντιέλαρ! (vids & pic)». Gazzetta.gr. Ανακτήθηκε στις 18 Απριλίου 2016.
37. ↑  Γιώργος Χριστοφόρου (21 Ιουνίου 2015). «Ένας παγκόσμιος πρωταθλητής στην προετοιμασία». Sport24.gr. Ανακτήθηκε στις 18 Απριλίου 2016.
38. ↑  Δημήτρης Τομαράς (31 Μαΐου 2016). «Βασικός στόπερ με Σερβία και ασίστ ο Ζντιέλαρ». Gazzetta.gr. Ανακτήθηκε στις 8 Ιουνίου 2016.
39. ↑  «Saša Zdjelar profile». Soccerway. Ανακτήθηκε στις 1 Ιουλίου 2017.
40. ↑  «Saša Zdjelar». *superleaguegreece.net*. Ανακτήθηκε στις 20 Αυγούστου 2017.

Εξωτερικοί σύνδεσμοι
--------------------

* (Αγγλικά) Προφίλ Σάσα Ζντιέλαρ στο Soccerway
* Σάσα Ζντιέλαρ στο Transfermarkt
* Σάσα Ζντιέλαρ στο Olympiacos.org

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Ποδόσφαιρο
 |

 |